CELEX: 62013CN0413
Language: da
Date: 2013-07-22 00:00:00
Title: Sag C-413/13: Anmodning om præjudiciel afgørelse indgivet af Gerechtshof Den Haag (Nederlandene) den 22. juli 2013 — FNV Kunsten Informatie en Media mod Staat der Nederlanden

9.11.2013   
            
            
               DA
            
            
               Den Europæiske Unions Tidende
            
            
               C 325/9
            
         Anmodning om præjudiciel afgørelse indgivet af Gerechtshof Den Haag (Nederlandene) den 22. juli 2013 — FNV Kunsten Informatie en Media mod Staat der Nederlanden
   (Sag C-413/13)
   2013/C 325/15
   Processprog: nederlandsk
   
      Den forelæggende ret
   
   Gerechtshof Den Haag
   
      Parter i hovedsagen
   
   
      Sagsøger: FNV Kunsten Informatie en Media
   
      Sagsøgt: Staat der Nederlanden
   
      Præjudicielle spørgsmål
   
   
               1)
            
            
               Skal EU’s konkurrenceregler fortolkes således, at en bestemmelse i en kollektiv overenskomst indgået mellem sammenslutninger af arbejdsgivere og arbejdstagere, hvori det er aftalt, at selvstændige, der på grundlag af en kontrakt om en bestemt opgave udfører det samme arbejde for arbejdsgiveren som de arbejdstagere, der er omfattet af overenskomsten, skal oppebære et vist minimumshonorar, falder uden for anvendelsesområdet for artikel 101 TEUF allerede af den grund, at bestemmelsen findes i en kollektiv overenskomst [?]
            
         
               2)
            
            
               Såfremt det første spørgsmål besvares benægtende, falder denne bestemmelsen da uden for anvendelsesområdet for artikel 101 TEUF, såfremt bestemmelsens formål (bl.a.) er at forbedre ansættelses- og arbejdsvilkårene for de arbejdstagere, der er omfattet af overenskomsten, og har det herved også betydning, om disse ansættelses- og arbejdsvilkår af denne grund forbedres direkte eller kun indirekte [?]